**ΘΕΜΑ 4ο: Ενημέρωση** **για την 19η, την 20η και την 21η φάση εξειδίκευσης , καθώς και έγκριση της μεθοδολογίας αξιολόγησης και των κριτηρίων επιλογής πράξεων στο πλαίσιο του ΠεΠ Ι.Ν. 2021-2027**

**1.Διαδικασία**

Οι αρμοδιότητες της ΔΑ όσον αφορά στην επιλογή και έγκριση πράξεων προβλέπονται ως ακολούθως:

• Άρθρο 73 καν. (ΕΕ) 2021/1060 «Επιλογή πράξεων από τη διαχειριστική αρχή»

• Άρθρο 36 του Νόμου 4914/2022 ‘Ένταξη πράξεων στα Προγράμματα’ αναφέρεται:

Στο πλαίσιο αυτό, η Ειδική Υπηρεσία Διαχείρισης Προγράμματος (Ε.Υ.Δ.Π.) της Περιφέρειας Ιονίων Νήσων, λαμβάνοντας υπόψη έντυπο του ΣΔΕ Ο.Ι.1\_1 με τίτλο “Οδηγίες για την αξιολόγηση των προτάσεων (πλην κρατικών ενισχύσεων) που συγχρηματοδοτούνται από τα Προγράμματα που υποστηρίζονται από τα Ταμεία ΕΤΠΑ (στόχος «Επενδύσεις στην απασχόληση και την ανάπτυξη»), ΕΚΤ+, ΤΣ, ΤΔΜ και ΕΤΘΑΥ”, ο οποίος εκπονήθηκε από την Ειδική Υπηρεσία Θεσμικής Υποστήριξης της Εθνικής Αρχής Συντονισμού, διαμόρφωσε την μεθοδολογία αξιολόγησης και τα κριτήρια επιλογής. Το σύνολο των τελευταίων θα εφαρμοστούν για την αξιολόγηση προτεινόμενων πράξεων, πλην κρατικών ενισχύσεων, καθώς και για πράξεις, που ενέχουν στοιχεία κρατικής ενίσχυσης, στο πλαίσιο κάθε Πρόσκλησης.

Η Ε.Υ.Δ.Π. Προγράμματος «Ιόνια Νησιά» εισηγείται στην Επιτροπή Παρακολούθησης του Περιφερειακού Προγράμματος (Π.Π.) προς έγκριση την μεθοδολογία αξιολόγησης και τα κριτήρια επιλογής πράξεων, για τις δράσεις του Π.Π. που θα ενεργοποιηθούν σε συνέχεια της διαδικασίας εξειδίκευσης.

**2.Επιλογή Δράσεων προς Εξειδίκευση**

Η εξειδίκευση είναι μία δυναμική διαδικασία, η έκταση και ο βαθμός της οποίας προσδιορίζεται ανάλογα με τα κάθε φορά δεδομένα υλοποίησης που η ΕΥΔ του ΠεΠ θα έχει στη διάθεσή της.

Η εξειδίκευση θα γίνεται σταδιακά στη βάση αφενός της ωριμότητας έκδοσης προσκλήσεων για την επιλογή πράξεων στις Προτεραιότητες και αφετέρου των αναγκών στο πλαίσιο της υλοποίησης του ΠεΠ.

στο παρόν στάδιο ενεργοποίησης του Προγράμματος, η ΕΥΔ εστιάζει στην εξειδίκευση και ενεργοποίηση όλων των δράσεωνπου **διαθέτουν σχετική ωριμότητα**, δεν επηρεάζονται καθοριστικά από αναγκαίους όρους ή δεσμεύσεις και για τις οποίες διαθέτει την αναγκαία ανάλυση και επεξεργασία προκειμένου να προβεί σε έκδοση προσκλήσεων.

Λαμβάνοντας υπόψη τα παραπάνω ενημερώνεται η ΕπΠα για **την 19η, την 20η και την 21η φάση εξειδίκευσης** του Προγράμματος «Ιόνια Νησιά» 2021-2027, κατά τις οποίες εξειδικεύτηκαν οι παρακάτω δράσεις:

***-19η φάση εξειδίκευσης***

* ***Δράση: 2.(v).2.1 Κατασκευή / αναβάθμιση υποδομών διαχείρισης λυμάτων σε οικισμούς προτεραιότητας ΠΙΝ (ΕΕΛ και δίκτυα συλλογής) (επιλέξιμος Π/Υ 19.000.000,0 €)***

Μέσω της δράσης επιδιώκεται η αντιμετώπιση εκκρεμοτήτων του συστήματος διαχείρισης των υγρών αποβλήτων (λύματα, αποχέτευση) για την κάλυψη των αναγκών της Περιφέρειας.

Ειδικότερα, πρόκειται για την κατασκευή συστήματος αποχέτευσης και υποδομών διαχείρισης λυμάτων (ΕΕΛ, δίκτυα συλλογής κλπ) του **Δήμου Ιθάκης** (κάλυψη των απαιτήσεων της Κοινοτικής Οδηγίας όσον αφορά στη Γ’ Κατηγορία οικισμών.)

Οι επενδύσεις στον τομέα των υδάτων (πόσιμο νερό και λύματα) θα βασίζονται σε ένα **ολιστικό και οικονομικά αποδοτικό σχεδιασμό** («**Ολιστική Προσέγγιση**»). Ως εκ τούτου πρέπει να αποτελούν μέρος ενός περιεκτικού και ολοκληρωμένου σχεδιασμού κάθε παρόχου υπηρεσιών ύδατος και να βασίζονται σε ένα βιώσιμο και μακροπρόθεσμο επιχειρηματικό σχέδιο.

**Η έγκριση της 19ης φάσης Εξειδίκευσης έγινε με την α.π. οικ.779/15.05.2025, απόφαση Περιφερειάρχη Ιονίων Νήσων.**

***-20η φάση εξειδίκευσης***

* ***Δράση 4Β.(ι).1.1: Ανάπτυξη παρεμβάσεων ενίσχυσης νηπίων, παιδιών και γονέων Ρομά σε βιωματικά εργαστήρια και παιδικές κατασκηνώσεις στην Π.Ι.Ν (επιλέξιμος Π/Υ 900.000,0 €)***

Μέσω της δράσης επιδιώκεται η βελτίωση των όρων ένταξης περιθωριοποιημένων ομάδων, όπως οι ΡΟΜΑ. Οι παρεμβάσεις που θα υλοποιηθούν θα λαμβάνουν υπόψη τις κατευθύνσεις της Εθνικής Στρατηγικής Κοινωνικής Ένταξης των Ρομά. Οι δράσεις θα αποτελούν μέρος **Τοπικών Σχεδίων Δράσης** και υλοποιούνται από Δήμους και σχετικούς φορείς (συμπεριλαμβανομένων οργανώσεων της κοινωνίας των πολιτών), ακολουθώντας την αρχή της αποφυγής του διαχωρισμού.

Ενδεικτικά προβλέπεται για 3 έτη:

-η ανάπτυξη παρεμβάσεων για την ενίσχυση νηπίων (2-4 ετών), παιδιών (4-12 ετών) και γονέων Ρομά με συμμετοχή σε βιωματικά εργαστήρια και παιδικές κατασκηνώσεις

Η παρέμβαση απευθύνεται σε νήπια, παιδιά και γονείς που διαβιούν σε οικισμούς – καταυλισμούς Ρομά των δήμων της περιοχής παρέμβασης, με σκοπό την ενδυνάμωση της ομάδας στόχου στην ανάπτυξη ικανοτήτων και δεξιοτήτων (ομαδικότητα, κοινωνικοποίηση, δημιουργία δεσμών) και στην διευκόλυνση της διαδικασίας εισαγωγής, συμμετοχής, παραμονής, ενίσχυσης, ένταξης και προσαρμογής τους στον ευρύτερο κοινωνικό ιστό και στο σχολικό περιβάλλον.

-η παροχή υπηρεσιών κοινωνικής μέριμνας για νήπια (2-4 ετών) που διαβιούν σε καταυλισμούς και οικισμούς Ρομά και συμβουλευτικών υπηρεσιών για την υποστήριξη των γονέων τους, με έμφαση στις νεαρές μητέρες.

**Η ύπαρξη εγκεκριμένων Τοπικών Σχεδίων Δράσης των Δήμων αποτελεί προϋπόθεση για την υλοποίηση της Δράσης.**

**Η έγκριση της 20ης φάσης Εξειδίκευσης έγινε με την α.π. οικ.732/12-05-2025, απόφαση Περιφερειάρχη Ιονίων Νήσων.**

***-21η φάση εξειδίκευσης***

* ***Δράση: 3.(ii).3.1 Συμπλήρωση/ βελτίωση λιμενικών υποδομών (συμπεριλαμβανομένων των περιβαλλοντικών τους επιδόσεων) (επιλέξιμος Π/Υ 6.000.000,0 €)***

Μέσω του συγκεκριμένου τύπου δράσης, επιδιώκεται η **"πράσινη" αναβάθμιση** και συμπλήρωση των υποδομών σε λιμένες περιφερειακού ενδιαφέροντος με στόχο τη βελτίωση της διαπεριφερειακής κινητικότητας και συνδεσιμότητας. Λαμβάνεται υπόψη το Εθνικό Στρατηγικό Σχέδιο Μεταφορών (ΕΣΣΜ) με την περιφερειακή του εξειδίκευση.

Ενδεικτικές παρεμβάσεις αποτελούν:

•Συμπλήρωση/ βελτίωση λιμενικών υποδομών (συμπεριλαμβανομένων των περιβαλλοντικών τους επιδόσεων) για την αναβάθμιση της διαπεριφερειακής κινητικότητας (με εξαίρεση την άγονη γραμμή).

•Δράσεις («πράσινης» κυρίως) πιστοποίησης & παροχής «έξυπνων» υπηρεσιών λιμένων.

Για κάθε παρέμβαση που αφορά λιμενικές υποδομές, απαιτείται η εκ των προτέρων εκπόνηση «master plan» ή προγράμματος ανάπτυξης λιμένα.

**Η έγκριση της 21ης φάσης Εξειδίκευσης έγινε με την α.π. οικ.733/12-05-2025, απόφαση Περιφερειάρχη Ιονίων Νήσων.**

**Τα 3 έντυπα εξειδίκευσης των εγγράφων επισυνάπτονται**.

**3. Μεθοδολογία Αξιολόγησης**

Οι βασικές μεθοδολογίες αξιολόγησης είναι:

**3.1 Άμεση Αξιολόγηση.** Εφόσον επιλεγεί η άμεση αξιολόγηση, στην πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην πρόσκληση προωθείται για ένταξη στο Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά της ημερομηνίας και ώρας της ηλεκτρονικής υποβολής τους στο ΟΠΣ, μέχρι να εξαντληθεί ο διαθέσιμος προϋπολογισμός της πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ ενημερώνει τους δυνητικούς δικαιούχους μέσω του ιστότοπου του Προγράμματος.

**3.2 Συγκριτική Αξιολόγηση**. Στη συγκριτική αξιολόγηση ορίζεται στην πρόσκληση η αρχική καθώς και η καταληκτική ημερομηνία μέχρι την οποία πρέπει να υποβληθούν οι προτάσεις των δυνητικών δικαιούχων. Η έναρξη της αξιολόγησης των προτάσεων ξεκινά μετά τη λήξη της προθεσμίας υποβολής των προτάσεων. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της πρόσκλησης) είναι εκείνες με τις υψηλότερες βαθμολογίες.

**4. Επιλογή μεθοδολογίας αξιολόγησης**

Λαμβάνοντας υπόψη τις ανωτέρω αναφερόμενες δράσεις της 19ης, 20ης και 21ης φάσης εξειδίκευσης, τεκμηριώνεται στη συνέχεια η προτεινόμενη επιλογή συστήματος αξιολόγησης σύμφωνα με το Σύστημα Διαχείρισης και ελέγχου.

Αναλυτικά:

***1. Δράση: 2.(v).2.1 Κατασκευή / αναβάθμιση υποδομών διαχείρισης λυμάτων σε οικισμούς προτεραιότητας ΠΙΝ (ΕΕΛ και δίκτυα συλλογής) (19η φάση εξειδίκευσης)***

*Μέσω της δράσης,* προβλέπεται η κατασκευή συστήματος αποχέτευσης και υποδομών διαχείρισης λυμάτων (ΕΕΛ, δίκτυα συλλογής κλπ) του Δήμου Ιθάκης*.*

Πρόκειται για πράξη απαραίτητη για να καλυφθούν οι απαιτήσεις της σχετικής Κοινοτικής Οδηγίας όσον αφορά στην Γ΄ Κατηγορία, σύμφωνα και με το εγκεκριμένο πρόγραμμα.

*Με δεδομένο ότι πρόκειται για πράξη με μοναδικό δυνητικό δικαιούχο (Δήμος Ιθάκης ή και φορείς με σχετική αρμοδιότητα μέσω προγραμματικής σύμβαση με τον κύριο της πράξης), προτείνεται η μεθοδολογία της* ***ΑΜΕΣΗΣ ΑΞΙΟΛΟΓΗΣΗΣ****.*

***2. Δράση 4Β.(ι).1.1: Ανάπτυξη παρεμβάσεων ενίσχυσης νηπίων, παιδιών και γονέων Ρομά σε βιωματικά εργαστήρια και παιδικές κατασκηνώσεις στην Π.Ι.Ν (20η φάση εξειδίκευσης)***

|  |
| --- |
| Μέσω της δράσης, προβλέπεταιη ενίσχυση νηπίων (2-4 ετών), παιδιών (4-12 ετών) και γονέων Ρομά σε βιωματικά εργαστήρια και παιδικές κατασκηνώσεις για 3 έτη καθώς και η παροχή υπηρεσιών κοινωνικής μέριμνας για νήπια (2-4 ετών) που διαβιούν σε καταυλισμούς και οικισμούς Ρομά και συμβουλευτικών υπηρεσιών για την υποστήριξη των γονέων τους, με έμφαση στις νεαρές μητέρες.  *Με δεδομένο ότι πρόκειται για πράξεις στις οποίες ενδεικτικοί δυνητικοί δικαιούχοι είναι οι Οργανισμοί Τοπικής Αυτοδιοίκησης Α΄ Βαθμού (Δήμοι) ή τα νομικά πρόσωπα αυτών, σε περιοχές που διαβιούν οι Ρομά (ενδεχομένως και σε συνεργασία με ΜΚΟ), προτείνεται η μεθοδολογία της* ***ΣΥΓΚΡΙΤΙΚΗΣ ΑΞΙΟΛΟΓΗΣΗΣ****.* |

***3.Δράση:3.(ii).3.1Συμπλήρωση/βελτίωση λιμενικών υποδομών (συμπεριλαμβανομένων των περιβαλλοντικών τους επιδόσεων)*** ***(21η φάση εξειδίκευσης)***

Μέσω της δράσης, προβλέπεται η Συμπλήρωση/ βελτίωση λιμενικών υποδομών (συμπεριλαμβανομένων των περιβαλλοντικών τους επιδόσεων) για την αναβάθμιση της διαπεριφερειακής κινητικότητας (με εξαίρεση την άγονη γραμμή) καθώς επίσης και πράξεις («πράσινης» κυρίως) πιστοποίησης & παροχής «έξυπνων» υπηρεσιών λιμένων.

*Με δεδομένο ότι πρόκειται για πράξεις στις οποίες ενδεικτικοί δυνητικοί δικαιούχοι είναι ΟΛΚΕ, Λιμενικά Ταμεία, Δήμοι, Π.Ι.Ν. καθώς και φορείς με σχετική αρμοδιότητα, προτείνεται η μεθοδολογία της* ***ΣΥΓΚΡΙΤΙΚΗΣ ΑΞΙΟΛΟΓΗΣΗΣ****.*

**5.Αξιολόγηση Εξειδικευμένων Δράσεων.**

Η διαδικασία αξιολόγησης των προς χρηματοδότηση πράξεων διενεργείται σε δύο στάδια:

**5.1 ΣΤΑΔΙΟ Α΄: Έλεγχος πληρότητας και επιλεξιμότητας πρότασης**

Το Στάδιο Α’ έχει στόχο να διασφαλίσει, ανεξάρτητα από τη μεθοδολογία της αξιολόγησης (συγκριτική ή άμεση), τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

**5.2 ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων**

Κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια επιλογής πράξεων τα οποία διακρίνονται σε τέσσερις βασικές ομάδες. **Γενικά** ισχύουν τα εξής:

5.2.1- 1η Ομάδα Κριτηρίων: Εμπλεκόμενοι φορείς και πληρότητα περιεχομένου της πρότασης, με δυαδικό σύστημα ΝΑΙ/ΟΧΙ

5.2.2- 2η Ομάδα Κριτηρίων: Ενσωμάτωση οριζόντιων πολιτικών και τήρηση θεσμικού πλαισίου, με δυαδικό σύστημα ΝΑΙ/ΟΧΙ

5.2.3- 3η Ομάδα Κριτηρίων: Σκοπιμότητα πράξης, με δυαδικό σύστημα βαθμολόγησης και αντιστοίχιση των τιμών ΝΑΙ/ΟΧΙ σε ποσοτικές τιμές (δυαδικό κριτήριο με όριο θετικής αξιολόγησης)

5.2.4- 4η Ομάδα Κριτηρίων: Ωριμότητα**,** με δυαδικό σύστημα βαθμολόγησης και αντιστοίχιση των τιμών ΝΑΙ/ΟΧΙ σε ποσοτικές τιμές (δυαδικό κριτήριο με όριο θετικής αξιολόγησης)

**Ειδικότερα:**

**1.****Όσον αφορά στη δράση 2.(v).2.1 Κατασκευή / αναβάθμιση υποδομών διαχείρισης λυμάτων σε οικισμούς προτεραιότητας ΠΙΝ (ΕΕΛ και δίκτυα συλλογής) (19η φάση εξειδίκευσης):**

- στο στάδιο Α «Έλεγχος πληρότητας και επιλεξιμότητας πρότασης», εισάγονται δύο νέα κριτήρια:

**1. Διαπίστωση διαχειριστικής επάρκειας του παρόχου υπηρεσιών ύδατος** (το οποίο εξετάζεται με βεβαίωση της ΡΑΑΕΥ που διαπιστώνει ότι ο πάροχος υπηρεσιών ύδατος έχει διαχειριστική επάρκεια κατά την ημερομηνία έκδοσης της βεβαίωσης. Ο δυνητικός δικαιούχος συνυποβάλει τη βεβαίωση της ΡΑΑΕΥ με την πρότασή του για χρηματοδότηση με ημερομηνία έκδοσης το αργότερο δύο μήνες πριν από την ημερομηνία υποβολής της πρότασης).

**2. Εκπόνηση Γενικού Σχεδίου Υπηρεσιών Ύδατος (ΓΣΥΥ) και Ετήσιας Έκθεσης Προγραμματισμού** ( το οποίο εξετάζεται με υπεύθυνη δήλωση του παρόχου υπηρεσιών ύδατος που αναφέρει ότι έχει υποβάλει το ΓΣΥΥ και την Ετήσια Έκθεση Προγραμματισμού στη ΡΑΑΕΥ, όπως προβλέπεται στο άρθρο 35 του ν.5037/2023 και στην απόφαση ΥΠΕΝ/ΔΣΔΥΥ/53924/460/2023. Η υπεύθυνη δήλωση συνοδεύεται από το πρωτόκολλο υποβολής των ανωτέρω στη ΡΑΑΕΥ.

- στο στάδιο Β, στην Τρίτη ομάδα κριτηρίων εισάγεται ένα νέο κριτήριο:

**1 Συμμόρφωση με ολιστική προσέγγιση στον τομέα των υδάτων (**το οποίο εξετάζεται με βάση την «Έκθεση τεκμηρίωσης συμμόρφωσης με την ολιστική προσέγγιση στον τομέα υδάτων» η οποία περιλαμβάνει επιμέρους ερωτήματα/κριτήρια, τα οποία πρέπει να απαντηθούν/συμπληρωθούν από τον δικαιούχο. Η αξιολόγηση της έκθεσης από τη ΕΥΔ αποτυπώνεται στη διακριτή «Λίστα ελέγχου συμμόρφωσης» και προϋπόθεση για την θετική αξιολόγηση του κριτηρίου της ολιστικής προσέγγισης είναι η εκπλήρωση όλων των ερωτημάτων/κριτηρίων της έκθεσης. Στη λίστα ελέγχου συμπεριλαμβάνονται 2 υποκριτήρια (Γ1 και Γ3) με δυνατότητα υποβολής των εγγράφων τεκμηρίωσης σε μεταγενέστερο χρόνο. Σε περίπτωση που η υποβολή τεκμηρίωσης παραπέμπει σε επόμενο, μετά την απόφαση ένταξης, χρόνο, με βάση υπεύθυνη δήλωση δικαιούχου, η ΕΥΔ θα πρέπει να συμπεριλάβει σχετικό ειδικό όρο στην απόφαση ένταξης με προθεσμία συμμόρφωσης.

Με βάση τα παραπάνω, ακολουθούν (επισυνάπτονται) τα Φύλλα με τα Κριτήρια Αξιολόγησης

**19η Φάση\_ΛΕΠ-ΦΑΠ 2021-2027\_Λύματα\_Αμεση**

**2.Όσον αφορά στη δράση 4Β.(ι).1.1: Ανάπτυξη παρεμβάσεων ενίσχυσης νηπίων, παιδιών και γονέων Ρομά σε βιωματικά εργαστήρια και παιδικές κατασκηνώσεις στην Π.Ι.Ν (20η φάση εξειδίκευσης):**

**-** στο στάδιο Α «Έλεγχος πληρότητας και επιλεξιμότητας πρότασης», στο Α.Α 9 «Τυπική πληρότητα της υποβαλλόμενης πρότασης», προστίθεται η απαίτηση η πράξη να συμπεριλαμβάνεται στο **Τοπικό Σχέδιο Δράσης για τους Ρομά** που έχει εκπονήσει ο αντίστοιχος Δήμος.

-Στο στάδιο Β αξιολόγηση της πράξης με συγκριτική αξιολόγηση είναι βαθμολογούμενες οι ομάδες κριτηρίων, 1η «Εμπλεκόμενοι φορείς», 3η «Σκοπιμότητα» και 4η «Ωριμότητα» σε ποσοστό 30, 30 και 40 % αντίστοιχα.

Με βάση τα παραπάνω, ακολουθούν (επισυνάπτονται) τα Φύλλα με τα Κριτήρια Αξιολόγησης

**20η Φάση\_ΛΕΠ-ΦΑΠ 2021\_2027\_ΒΕ ΡΟΜΑ\_Συγκρ**

**3. Όσον αφορά στη δράση 3.(ii).3.1Συμπλήρωση/βελτίωση λιμενικών υποδομών (συμπεριλαμβανομένων των περιβαλλοντικών τους επιδόσεων) (21η φάση εξειδίκευσης):**

- στο στάδιο Α «Έλεγχος πληρότητας και επιλεξιμότητας πρότασης», στο Α.Α 9 «Τυπική πληρότητα της υποβαλλόμενης πρότασης», **προστίθεται** η απαίτηση τεκμηρίωσης ό**τι η πράξη προβλέπεται στο Εθνικό Σχέδιο Στρατηγικών Μεταφορών (ΕΣΣΜ-περιφερειακή διάσταση)**

**-**-Στο στάδιο Β αξιολόγηση της πράξης με συγκριτική αξιολόγηση είναι βαθμολογούμενες οι ομάδες κριτηρίων,3η «Σκοπιμότητα» και 4η «Ωριμότητα» σε ποσοστό 50 και 50 % αντίστοιχα.

**-**-Στο στάδιο Β αξιολόγηση της πράξης, στην 1η Ομάδα Κριτηρίων, στο «1.3 Πληρότητα και σαφήνεια του φυσικού αντικειμένου της πράξης», προστίθενται τα Ελάχιστα Απαιτούμενα για τον χαρακτηρισμό πράσινου λιμένα (Με βάση το σημείο Ε1 του εντύπου Δ3) τα οποία είναι:

**Ε.1. Ελάχιστα Απαιτούμενα για τον χαρακτηρισμό πράσινου λιμένα**

Ενεργειακή Απόδοση & Ανανεώσιμες Πηγές Ενέργειας

* Χρήση Ανανεώσιμων Πηγών Ενέργειας για την ηλεκτροδότηση λιμενικών εγκαταστάσεων (π.χ. ηλιακά πάνελ με διαδικασία αποθήκευσης και γενικά ενεργειακά αποδοτικός φωτισμός και συστήματα HVAC).
* Πρόβλεψη για Κλιματική προσαρμογή των χερσαίων και θαλάσσιων λιμενικών υποδομών, περιλαμβανομένων των κτιρίων λιμενικής αρχής (με βάση την Έκθεση Τεκμηρίωσης Κλιματικής Ανθεκτικότητας)

Μείωση Ρύπανσης

* Παρακολούθηση περιβαλλοντικών παραμέτρων (σύστημα παρακολούθησης της ποιότητας του αέρα και του νερού, της ποσότητας αιωρούμενων σωματιδίων (TSS) και θολερότητας νερού κλπ, μέσω αισθητήρων και συστημάτων IoT. )

Διαχείριση Αποβλήτων

* Ανακύκλωση και προώθηση της κυκλικής οικονομίας μέσα στο λιμάνι (Πράσινες γωνιές, σύστημα διαλογής ειδικών ρευμάτων αποβλήτων όπως τα επικίνδυνα, τα μηχανικά λάδια κ.α. κατά περίπτωση).

Βιοποικιλότητα & Χωροταξία

* Καθορισμός θέσεων ελλιμενισμού (υδάτινη και χερσαία ζώνη), θεσμοθέτηση ορίων και χρήσεων Λιμενικής Ζώνης και εγκεκριμένο master plan (αν εμπίπτει στην απαίτηση σύνταξης).

Τα επιπρόσθετα στοιχεία για τον χαρακτηρισμό πράσινου λιμένα (με βάση το σημείο Ε2 του εντύπου Δ3) είναι βαθμολογούμενο στο κριτήριο «3.1Αναγκαιότητα υλοποίησης της πράξης».

Με βάση τα παραπάνω, ακολουθούν (επισυνάπτονται) τα Φύλλα με τα Κριτήρια Αξιολόγησης

**21η Φάση\_ΛΕΠ-ΦΑΠ 2021-2027\_ΠρΛιμάνια\_συγκρ**

Καθώς επίσης και το έντυπο Δ3 που αναγράφονται τα στοιχεία που απαιτούνται για τον χαρακτηρισμό του Λιμένα.

Δ3 ΕΙΔΙΚΗ ΕΚΘΕΣΗ(ΠράσιναΛιμάνια)

**Με βάση τα παραπάνω**

**ΕΙΣΗΓΟΥΜΑΣΤΕ**

1.Την έγκριση της **μεθοδολογίας** σύμφωνα με το σημείο 4 ανωτέρω, καθώς και των **κριτηρίων αξιολόγησης** πράξεων σύμφωνα με τα -3- επισυναπτόμενα αρχεία στο σημείο 5 της παρούσας εισήγησης, για τις ακόλουθες δράσεις:

**-Δράση: 2.(v).2.1 Κατασκευή / αναβάθμιση υποδομών διαχείρισης λυμάτων σε οικισμούς προτεραιότητας ΠΙΝ (ΕΕΛ και δίκτυα συλλογής)**

**-Δράση 4Β.(ι).1.1: Ανάπτυξη παρεμβάσεων ενίσχυσης νηπίων, παιδιών και γονέων Ρομά σε βιωματικά εργαστήρια και παιδικές κατασκηνώσεις στην Π.Ι.Ν**

**-Δράση:3.(ii).3.1Συμπλήρωση/βελτίωση λιμενικών υποδομών(συμπεριλαμβανομένων των περιβαλλοντικών τους επιδόσεων)**

2. Την εξουσιοδότηση της ΕΥΔ να προβεί σε ενδεχόμενες τροποποιήσεις που θα προκύψουν από την διαβούλευση με την Εθνική Αρχή Συντονισμού (ΕΑΣ) ή πιθανές παρατηρήσεις από την ΕΕ .

**Κέρκυρα, 19/05/2024 ΜΟΝΑΔΑ Α’**