**Α. Εισαγωγή**

Σύμφωνα με τους Ευρωπαϊκούς Κανονισμούς της προγραμματικής περιόδου 2021 -2027 καθώς και των κανονιστικών υποχρεώσεων που θεσπίστηκαν την προηγούμενη προγραμματική περίοδο, δίνεται ιδιαίτερη έμφαση στους στόχους των επιχειρησιακών προγραμμάτων, στη λογική της παρέμβασης και στην αξιολόγηση της αποτελεσματικότητας (αποτελέσματα) και των επιπτώσεων των προγραμμάτων.

Κατά συνέπεια, μια από τις υποχρεώσεις των Διαχειριστικών Αρχών κατά την διάρκεια παρακολούθησης και υλοποίησης των Επιχειρησιακών Προγραμμάτων της Προγραμματικής Περιόδου 2021 -2027 είναι η εκπόνηση και υλοποίηση του Σχεδίου Αξιολόγησης του Επιχειρησιακού Προγράμματος αρμοδιότητας τους.

Το Σχέδιο Αξιολόγησης αποτελεί ένα δυναμικό εργαλείο, το οποίο αφενός θέτει τα βήματα που πρέπει να γίνουν προκειμένου να αξιολογηθούν οι διαδικασίες και οι επιπτώσεις ενός προγράμματος και αφετέρου μπορεί να αναθεωρείται προκειμένου να αντικατοπτρίζει τις αλλαγές κατά την υλοποίηση του προγράμματος.

Κατά κύριο λόγω αποτελεί ένα σημαντικό στρατηγικό έγγραφο που περιγράφει τον τρόπο με τον οποίο θα γίνει η παρακολούθηση και η αξιολόγηση ενός προγράμματος και θα χρησιμοποιηθούν τα αποτελέσματα της αξιολόγησης για τη βελτίωση του προγράμματος και της λήψης αποφάσεων. Το Σχέδιο Αξιολόγησης αποσαφηνίζει ερωτήματα που έχουν να κάνουν με το πώς συνδέονται οι δράσεις με τα επιθυμητά αποτελέσματα, με το αν η υλοποίηση συμβαδίζει με το σχεδιασμό και με το κατά πόσο ένα πρόγραμμα είχε την επιθυμητή επίπτωση.

Σύμφωνα με τον Κανονισμό Κοινών Διατάξεων (CPR) 1303/2013 ένα Σχέδιο Αξιολόγησης θα πρέπει να καταρτίζεται από τη Διαχειριστική Αρχή ή το Κράτος Μέλος για ένα ή περισσότερα Επιχειρησιακά Προγράμματα και να υποβάλλεται στην Επιτροπή Παρακολούθησης (Επ.Πα.) το αργότερο ένα έτος μετά την έγκριση του προγράμματος. [άρθρο 114 (1) CPR).

Το Σχέδιο Αξιολόγησης εξετάζεται και εγκρίνεται από την Επιτροπή Παρακολούθησης κάθε Επιχειρησιακού Προγράμματος. Η Επιτροπή Παρακολούθησης εξετάζει και εγκρίνει και τις τροποποιήσεις του Σχεδίου Αξιολόγησης. Η Επ.Πα. εξετάζει κατά τη διάρκεια της προγραμματικής περιόδου την πρόοδο στην εφαρμογή του Σχεδίου Αξιολόγησης και την παρακολούθηση των συμπερασμάτων των αξιολογήσεων [άρθρο 110 (1)].

**Β. Σχέδιο Αξιολόγησης Προγράμματος «ΙΟΝΙΑ ΝΗΣΙΑ» 2021-2027**

Με βάση τα παραπάνω, το **Σχέδιο Αξιολόγησης του Προγράμματος «ΙΟΝΙΑ ΝΗΣΙΑ» 2021 -2027** υποβλήθηκε και εγκρίθηκε από την Επιτροπή Παρακολούθησης με γραπτή διαδικασία το 2023.

Στη συνέχεια, λαμβάνοντας υπόψιν τις σημαντικές καθυστερήσεις που προέκυψαν κατά την ενεργοποίηση του προγράμματος της νέας προγραμματικής περιόδου 2021 -2027, αλλά , και την απαίτηση εκπόνησης ενδιάμεσης επανεξέτασης του προγράμματος (mid term review) εντός του 2025 κλπ, εγκρίθηκε από την ΕπΠα η 1η αναθεώρηση του **Εγκεκριμένου Σχεδίου Αξιολόγησης Προγράμματος «ΙΟΝΙΑ ΝΗΣΙΑ» 2021-2027.**

Στο εγκεκριμένο Σχέδιο προβλέπονται αξιολογήσεις που εστιάζουν στην ορθή εφαρμογή και τη μέτρηση των αποτελεσμάτων και των επιπτώσεων:

-του Προγράμματος «ΙΟΝΙΑ ΝΗΣΙΑ» 2021-2027 ως σύνολο

-των βασικών επιμέρους πολιτικών του που σχετίζονται την «επιχειρηματικότητα», το «περιβάλλον», το ανθρώπινο δυναμικό» κλπ

-των βασικών στρατηγικών που καλείται να υπηρετήσει το Περιφερειακό Επιχειρησιακό Πρόγραμμα στο πλαίσιο της γενικότερης αναπτυξιακής στρατηγικής της Περιφέρειας (Τοπικές Στρατηγικές για «Ολοκληρωμένες Χωρικές Επενδύσεις», Στρατηγική για την «έξυπνη εξειδίκευση» κλπ.)

Το Σχέδιο Αξιολόγησης καλύπτει τον χρονικό ορίζοντα από την «Ενδιάμεση Επανεξέταση (Μid term REVIEW 2025) (2025)» έως και την ολοκλήρωση και την υποβολή της Αξιολόγησης επιπτώσεων του Προγράμματος Ιόνια Νησιά 2021 – 2027 (2029).

Για τους παραπάνω σκοπούς προτείνεται να εκπονηθούν συνολικά 13 Αξιολογήσεις με συνολικό εκτιμώμενο κόστος **696.000 Ευρώ**, ειδικότερα :

**Β. Σχέδιο Αξιολόγησης του ΠεΠ 2021-2027**

Το Σχέδιο Αξιολόγησης του Προγράμματος «Ιόνια Νησιά» 2021 -2027 περιλαμβάνει συνολικά δεκατρείς **(14) Αξιολογήσεις** εκ των οποίων **4 εφαρμογής**, **6 θεματικές**, **2 επιπτώσεων** (ανακεφαλαιωτική και πολυθεματική των δράσεων ΕΚΤ+) και **2 αξιολογήσεις επικοινωνίας και προβολή**ς του Προγράμματος

Ειδικότερα προβλέπονται:

* Τρεις (4) αξιολογήσεις της εφαρμογής του Προγράμματος (δύο ενδιάμεσες και μια τελική/ 2025, 2027, 2029), οι οποίες θα αξιοποιηθούν μεταξύ άλλων και για τις τροποποιήσεις του Προγράμματος.
* Δύο (2) αξιολογήσεις της επικοινωνίας και προβολής του Προγράμματος (2025, 2028)
* Έξι (6) θεματικές αξιολογήσεις (2027 & 2028) βασικών κατηγοριών δράσεων ανά Προτεραιότητα του Προγράμματος.
* Δύο (2) αξιολογήσεις επιπτώσεων, μία του συνόλου του Προγράμματος (2029), προκειμένου να αποτιμηθεί ο αντίκτυπός του σύμφωνα και το άρθρο 44 του ΚΚΔ και μία πολυθεματική, των επιπτώσεων των δράσεων του ΕΚΤ.

**Αναλυτικά, το εγκεκριμένο Σχέδιο Αξιολόγησης Προγράμματος «ΙΟΝΙΑ ΝΗΣΙΑ» 2021-2027** έχει διαμορφωθεί ως εξής:

| **α/α** | **Τίτλος αξιολόγησης** | **Ενδεικτική**  **Ημερομηνία**  **Ολοκλήρωσης** | **Εκτιμώμενος π/υ**  **(€– χωρίς ΦΠΑ)** |
| --- | --- | --- | --- |
|  | Ενδιάμεση Επανεξέταση (Μid term REVIEW 2025) | Μάρτιος 2025 | 30.000 |
|  | 1η Αξιολόγηση της εφαρμογής του ΠεΠ Ιόνια Νησιά 2021 - 2027 | Δεκέμβριος 2025 | 40.000 |
|  | 1η Αξιολόγηση της Στρατηγικής Επικοινωνίας του ΠεΠ Ιόνια Νησιά 2021 - 2027 | Ιούνιος 2025 | 30.000 |
|  | 2η Αξιολόγηση της εφαρμογής του ΠεΠ Ιόνια Νησιά 2021 - 2027 | Ιούνιος 2027 | 50.000 |
|  | 2η Αξιολόγηση της Στρατηγικής Επικοινωνίας του ΠεΠ Ιόνια Νησιά 2021 - 2027 | Ιούνιος 2028 | 30.000 |
|  | 3η Αξιολόγηση της εφαρμογής του ΠεΠ Ιόνια Νησιά 2021 – 2027 (Τελική Αξιολόγηση Εφαρμογής) | Ιούνιος 2029 | 50.000 |
|  | Αξιολόγηση της συμβολής του ΠεΠ Ιόνια Νησιά 2021 – 2027 στην περιφερειακή διάσταση της ΕΣΕΕ | Οκτώβριος 2027 | 40.000 |
|  | Αξιολόγηση Ολοκληρωμένων Χωρικών Επενδύσεων (ΟΧΕ) του ΠεΠ Ιόνια Νησιά 2021 - 2027 | Οκτώβριος 2027 | 40.000 |
|  | Θεματική αξιολόγηση παρεμβάσεων του ΠΕΠ που αφορούν στην ενίσχυση της Κοινωνικής Οικονομίας | Φεβρουάριος 2027 | 30.000 |
|  | Θεματική αξιολόγηση παρεμβάσεων του ΠΕΠ που αφορούν στην Μακροχρόνια και Πρωτοβάθμια Φροντίδα Υγείας | Φεβρουάριος 2027 | 54.000 |
|  | Θεματική αξιολόγηση παρεμβάσεων του ΠΕΠ που αφορούν στην αποϊδρυματοποίηση στο πλαίσιο: Εγγύηση για το Παιδί | Φεβρουάριος 2028 | 54.000 |
|  | Θεματική αξιολόγηση παρεμβάσεων του ΠΕΠ που αφορούν στην ενίσχυση των ευάλωτων γυναικών | Φεβρουάριος 2028 | 54.000 |
|  | Πολυθεματική αξιολόγηση επιπτώσεων των δράσεων ΕΚΤ+ του Προγράμματος | Μάιος 2029 | 144.000 |
|  | Αξιολόγηση επιπτώσεων του Προγράμματος Ιόνια Νησιά 2021 – 2027 | Ιούνιος 2029 | 50.000 |
| **ΣΥΝΟΛΟ** | | | **696.000** |

**Γ. Τα επόμενα βήματα**

Η ύπαρξη εγκεκριμένου Σχεδίου Αξιολόγησης του Προγράμματος «ΙΟΝΙΑ ΝΗΣΙΑ» 2021 -2027 δίνει την δυνατότητα στην Διαχειριστική Αρχή να προβεί στην ενεργοποίηση των ομάδων Αξιολογήσεων όπως αυτές έχουν χρονικά προγραμματιστεί σύμφωνα με το ακόλουθο πλάνο, με στόχο την άμεση συμβασιοποίηση και την υλοποίηση τους .

1η ομάδα (2025), 2η ομάδα (2027), 3η ομάδα (2028), 4η ομάδα (2029)

Ειδικότερα όπως προκύπτει από τον ανωτέρω Πίνακα μπορεί να γίνει η ομαδοποίηση τους ως εξής :

-**1η ομάδα αξιολογήσεων:** προγραμματίζεται να ολοκληρωθεί το 2025 και περιλαμβάνει τις αξιολογήσεις με α/α 1 , 2 και 3. Η αξιολόγηση (1) αφορά στην Ενδιάμεση Επανεξέταση (Μid term REVIEW 2025), η αξιολόγηση (2) αφορά στην 1η Αξιολόγηση της εφαρμογής του ΠεΠ Ιόνια Νησιά 2021 – 2027 και η (3) στην 1η Αξιολόγηση της Στρατηγικής Επικοινωνίας του ΠεΠ Ιόνια Νησιά 2021 .

**-2η ομάδα αξιολογήσεων:** προγραμματίζεται να ολοκληρωθεί το 2027 και περιλαμβάνει τις αξιολογήσεις με α/α 4,7,8, και 10. Η αξιολόγηση (4) αφορά στην 2η Αξιολόγηση της εφαρμογής του ΠεΠ Ιόνια Νησιά 2021 – 2027, ενώ οι λοιπές σε θεματικές αξιολογήσεις.

**-3η ομάδα αξιολογήσεων:** περιλαμβάνει τις αξιολογήσεις με α/α 5, 11 και 12 οι οποίες αναμένονται να ολοκληρωθούν εντός του 2028 και αφορούν στην 2η Αξιολόγηση της Στρατηγικής Επικοινωνίας του ΠεΠ Ιόνια Νησιά 2021 – 2027, στην Θεματική αξιολόγηση παρεμβάσεων του ΠΕΠ που αφορούν στην αποϊδρυματοποίηση στο πλαίσιο: Εγγύηση για το Παιδί και στην Θεματική αξιολόγηση παρεμβάσεων του ΠΕΠ που αφορούν στην ενίσχυση των ευάλωτων γυναικών

**-4η ομάδα αξιολογήσεων:** περιλαμβάνει τις αξιολογήσεις με α/α 6, 13 και 14 οι οποίες αναμένονται να ολοκληρωθούν εντός του 2029 και αφορούν στην 3η Αξιολόγηση της εφαρμογής του ΠεΠ Ιόνια Νησιά 2021 – 2027 (Τελική Αξιολόγηση Εφαρμογής), στην Πολυθεματική αξιολόγηση επιπτώσεων των δράσεων ΕΚΤ+ του Προγράμματος και στην Αξιολόγηση επιπτώσεων του Προγράμματος Ιόνια Νησιά 2021 – 2027

Για την άμεση ενεργοποίηση και προκειμένου να είναι δυνατή η ολοκλήρωση των αξιολογήσεων που περιλαμβάνει εντός του 2025, η Διαχειριστική Αρχή προχώρησε στις 10.04.2024 στην ένταξη της πράξης **«Μελέτες, Εμπειρογνωμοσύνες και Τεχνικοί Σύμβουλοι Προγράμματος "Ιόνια Νησιά" 2021-2027 -ΕΤΠΑ»** με Κωδικό **ΟΠΣ 6006618, σ**ε υπο-δράση του οποίου προβλέπεται (και) η εκπόνηση Μελετών **με βάση το Σχέδιο Αξιολόγησης ΠεΠ**

Στο πλαίσιο του παραπάνω έργου, στις 27/12/2024 ανατέθηκε σύμβαση με αντικείμενο την **«Υποστήριξη της ενδιάμεσης επανεξέτασης (Mid-term Review 2025) του Προγράμματος ‘Ιόνια Νησιά’ 2021-2027», οποία αναφέρεται:**

* 1. α) στις νέες προκλήσεις που προσδιορίζονται στις σχετικές ειδικές ανά χώρα συστάσεις που θα εγκριθούν το 2024,·
  2. β) στην πρόοδο στην υλοποίηση του ολοκληρωμένου Εθνικού Σχεδίου για την Ενέργεια και το Κλίμα (ΕΣΕΚ), εφόσον συντρέχει περίπτωση,·
  3. γ) στην πρόοδο στην εφαρμογή των αρχών του Ευρωπαϊκού Πυλώνα Κοινωνικών Δικαιωμάτων,·
  4. δ) στην κοινωνικοοικονομική κατάσταση της Περιφέρειας Ιονίων Νήσων, με ιδιαίτερη έμφαση στις χωρικές ανάγκες, λαμβάνοντας υπόψη κάθε σημαντική αρνητική χρηματοοικονομική, οικονομική ή κοινωνική εξέλιξη,·
  5. ε) στα κυριότερα αποτελέσματα των σχετικών αξιολογήσεων,·
  6. στ) στην πρόοδο στην επίτευξη των οροσήμων, λαμβάνοντας υπόψη τις μείζονες δυσκολίες που προέκυψαν κατά την υλοποίηση του προγράμματος.

Τα «ευρήματα» της «Έκθεσης Ενδιάμεσης Επανεξέτασης» οδηγούν σε **βασικές κατευθύνσεις** **για την 1η αναθεώρηση** του Προγράμματος Ιόνια Νησιά 2021-2027, καθώς και στην **οριστικοποίηση της κατανομής του ποσού ευελιξίας** του Προγράμματος.

Κέρκυρα, 20/5/2025

**ΜΟΝΑΔΑ Α**